stanford-oval/wikipedia huggingface dataset:
Luettelo huijauksista
Todistettuja huijauksia ja perättömiä huhuja > Poliittisia huijauksia

Curveball, irakilainen pakolainen, joka sai Yhdysvallat uskomaan, että Irakilla olisi käytössään joukkotuhoaseita. Tämä oli osaltaan johtamassa Yhdysvaltain hyökkäykseen Irakia vastaan.
Kaulakoruskandaali, Ranskan hovissa 1700-luvulla tapahtunut skandaali
Todistettuja huijauksia ja perättömiä huhuja > Taloushuijauksia

Markus Pöngän laskuilta näyttäneet huijauskirjeet.
Nigerialaiskirjeet, petos, jolla pyritään keräämään rahaa Euroopassa, Australiassa tai Pohjois-Amerikassa asuvilta sijoittajilta.
Pyramidihuijaus, laitonta rahankeruutta, esimerkiksi WinCapita
Charles Ponzi, maailman ensimmäinen ponzi-huijaus
Lapland New Forest, Lappi-aiheinen teemapuisto Britanniassa, joka paljastui huijaukseksi kerättyään suuret voitot pääsymaksuilla.
Timanttitalo
Wilhelm Voigt, saksalainen suutari joka esiintyi armeijan kapteenina, otti komentoonsa sotilasrykmentin ja ryösti sen avulla raatihuoneen
Ruben Oskar Auervaara, 1920-luvulla naisilta rahaa huijannut suomalaismies
Pertti Ylermi Lindgren, 1960- ja 70-luvuilla naisilta rahaa huijannut suomalaismies
Todistettuja huijauksia ja perättömiä huhuja > Taidehuijauksia

Erkki Juhani Minkkisen järjestämä Salvador Dalí -näyttely, jossa myytävinä olleista taideteoksista 80 prosenttia paljastui väärennöksiksi.
Nukkuva Amor, Michelangelo myi oman teoksensa antiikkina.
Elmyr de Hory, unkarilainen taideväärentäjä
Todistettuja huijauksia ja perättömiä huhuja > Tiedehuijauksia

Bananadine, banaanin kuoresta tehtävä päihdyttävä aine
Divetymonoksidihuijaus, vesi on vaarallista.
Mars hoax, Mars näyttää 27. elokuuta paljain silmin katseltuna yhtä suurelta kuin täysikuu
Mary Toft, englantilainen nainen joka väitti vuonna 1726 synnyttäneensä jäniksiä.
Progesterex, fiktiivinen treffihuume
Sadannen apinan ilmiö, opitun käytöksen välitön leviäminen koko eläinryhmään tarpeeksi suuren osan ryhmästä opittua sen.
Silvo Sokka, kertoi lentäneensä avaruusraketilla 1940-luvulla
Vaaleahiuksisten geenien päättyminen, blondit loppuvat vuonna 2202.
Todistettuja huijauksia ja perättömiä huhuja > Urheiluhuijauksia

Rosie Ruiz, Bostonin maratonin voittajaa ei nähty lähdössä.
Turkkilainen, 1700-luvun lopulta alkaen pelannut shakkiautomaatti
Ajeeb, näennäinen shakkiautomaatti
Todistettuja huijauksia ja perättömiä huhuja > Uskonnollisia huijauksia

Barnabaan evankeliumi, keskiaikainen väärennetty evankeliumi.
Konstantinuksen lahjakirja, katolisen kirkon väärentämä dokumentti.
Paavi Johanna, naispuolinen paavi.
Siionin veljeskunta, kuvitteellinen salaseura.
Siionin viisaiden pöytäkirjat, Venäjän salaisen poliisin sepittämät "asiakirjat".
Todistettuja huijauksia ja perättömiä huhuja > Muita huijauksia

Anna Anderson, uskotteli olevansa kadonnut Anastasia Nikolajevna Romanova
Dreadnought-huijaus, mies pääsi vierailemaan Britannian laivaston aluksella esittäydyttyään Abessinian keisarina
Heliumpallopojan tapaus, huijaus jonka mukaan yhdeksänvuotias poika olisi lentänyt heliumpalloilla
Pianomies
Todennäköisiä huijauksia tai perättömiä huhuja > Arkeologisia ja paleontologisia huijauksia

Jaakobin luuarkku, tekstin väärennös.
Kensingtonin riimukivi, viikinkien riimukivi Pohjois-Amerikassa.
Tasaday-heimo, vuonna 1971 löytynyt kivikauden tasolla elänyt heimo.
Torinon käärinliina, Kristuksen käärinliinaksi väitetty, kiistelty pyhäinjäännös, josta otetut kangasnäytteet on ajoitettu radiohiilimenetelmällä 1200–1300-luvulta peräisin oleviksi.
Vinlandin kartta, viikinkien kartta meritiestä Amerikkaan.
Todennäköisiä huijauksia tai perättömiä huhuja > Paranormaaleja huijauksia

Roswellin tapaus, avaruusolennot törmäsivät maahan vuonna 1947.
Uri Gellerin tapaus, väitti kykenevänsä taivuttamaan metallia ajatuksen voimalla 1970-luvulta alkaen.
Todennäköisiä huijauksia tai perättömiä huhuja > Taloushuijauksia

Global Pension Plan, 30 euron eläkevakuutusmaksulla sai jopa 55 000 euron tuoton.
Rainer Partanen, 1,3 miljoonan euron arvosta osakeanteja paristokeksinnöllä.
Wincapita, jopa 400 prosentin tuottoja klubilaisille.
Huijausperinteitä

Aprillipila
Joulupukki
Teekkarijäynät
Aiheesta muualla

Jani Kaaro: Tusina tieteen kovimpia huijauksia (Arkistoitu – Internet Archive). Helsingin Sanomat 22.6.2009.
Dominikus Zimmermann

Steinhausenin kirkko
Dominikus Zimmermann (30. kesäkuuta 1685 – 16. marraskuuta 1766) oli saksalainen rokokooarkkitehti ja arkkitehti Johann Baptist Zimmermannin veli. Heidän kuuluisimmat työt lienevät Steinhausenin ja Wiesin pyhiinvaelluskirkot.
Zimmermann kuului stukkotaiteilijoiden wessobrunnerilaiseen kouluun. Hän aloitti työnsä rappaajana ja eteni sitten rakennusmestariksi. Hän asui Landsberg am Lechissa, jonka pormestarina toimi vuodet 1748–1753. Zimmermann kuoli 1766 lähellä Wiesin pyhiinvaelluskirkkoa.
Aiheesta muualla

Kuvia tai muita tiedostoja aiheesta Dominikus Zimmermann Wikimedia Commonsissa
Zimmermann ArchInform-sivulla (englanniksi)
Mark Pryor

Mark Pryor
Mark Lunsford Pryor (s. 10. tammikuuta 1963) on yhdysvaltalainen lakimies ja demokraattisen puolueen poliitikko Arkansasista. Hän oli Yhdysvaltain senaatin jäsen vuosina 2003–2015.
Pryor syntyi Fayettevillessä. Hänen vanhempansa olivat Barbara Lunsford sekä kuuluisa demokraattipoliitikko David Pryor. Hän valmistui Arkansas'n yliopistossa. Hänellä on vaimo Jill Pryor ja kaksi lasta.
Pryor istui Arkansas'n edustajainhuoneessa vuosina 1991–1994. Senaatissa hän aloitti 7. tammikuuta 2003.
Mark R. Showalter

Mark Showalter
Mark Robert Showalter (s. 5. joulukuuta 1957) on vanhempi tutkija SETI-instituutissa. Hän on löytänyt kuusi kuuta ja kolme rengasta.
Do or Die (Dropkick Murphysin albumi)

| Do or Die Dropkick Murphys |
| --- | --- | --- |

Studioalbumin tiedot
 Julkaistu: 27. tammikuuta 1998
 Tuottaja(t): Lars Frederiksen
 Tyylilaji: Oi!, hardcore punk, kelttipunk
 Kesto: 40.07
 Levy-yhtiö: Hellcat Records
Dropkick Murphysin muut julkaisut
| The Bruisers/Dropkick Murphys Split 7 inch (1997) | Do or Die 1998 | The Gang’s All Here (1999) |
Do or Die on irlantilais-amerikkalaisen punk-bändin Dropkick Murphysin  debyyttialbumi, joka julkaistiin vuonna 1998. Tämä on ainoa albumi, jossa oli mukana alkuperäinen laulaja Mike McColgan.
Kappaleet

Kaikki laulut kirjoittanut Ken Casey, ellei toisin mainita.
"Cadence to Arms"  – 1:49
"Do or Die" (Casey, Matt Kelly) – 1:50
"Get Up" – 2:06
"Never Alone"- 2:54
"Caught in a Jar" (Casey, Kelly, Rick Barton) - 2:19
"Memories Remain" (Casey, Kelly) – 2:25
"Road of the Righteous" – 2:56
"Far Away Coast" (Casey, Kelly) – 2:41
"Fightstarter Karaoke" (Casey, Kelly) – 2:18
"Barroom Hero" – 2:57
"3rd Man In" – 2:18
"Tenant Enemy #1" (Casey, Kelly) – 2:13
"Finnegan’s Wake" (perinteinen) – 2:19
"Noble" (Casey, Kelly) – 2:34
"Boys on the Docks (Murphys’ Pubi Versio)" – 2:33
"Skinhead on the MBTA" – 3:49
Henkilöt

Mike McColgan – laulu
Ken Casey – basso, laulu
Rick Barton – kitara, laulu
Matt Kelly – rummut
Joe Delaney - säkkipilli
Swingin' Utters - kappaleessa: "Skinhead on the MBTA"
Malévin lento 203

| Malévin lento 203 |
| --- | --- |
 Onnettomuuskoneen kaltainen Malévin Tu-134.
Yhteenveto
Päivämäärä:  21. syyskuuta 1977
Onnettomuustyyppi:  lentäjän virhe
Tapahtumapaikka:  Urziceni, Romania
Lähtöpaikka:  Yeşilköyn lentoasema, Istanbul, Turkki
Välilaskupaikka:  Otopenin kansainvälinen lentoasema, Bukarest, Romania
Määränpää:  Ferihegyn lentoasema, Budapest, Unkari
Kuolleita:  29
Eloonjääneitä:  24
Lentokone
Konetyyppi:  Tupolev Tu-134
Lentoyhtiö:  Malév
Rekisteritunnus:  HA-LBC
Matkustajia:  45
Miehistöä:  8
Malévin lento 203 oli Malévin reittilento Istanbulista Bukarestin kautta Budapestiin. Lennolla 21. syyskuuta 1977 käytetty Tupolev Tu-134 syöksyi maahan lähellä Urzicenia, 38 kilometrin päässä Bukarestin Otopenin lentoasemasta.
Tutkinnassa paljastui, että miehistö oli halunnut eri lähestymisreitin kuin minkä lennonjohto oli heille määrännyt. Heidän kiistellessään reitistä lähestymisen aloittaminen myöhästyi ja kone oli siksi liian korkealla. Kapteeni päätti tilanteen korjaamiseksi kasvattaa vajoamisnopeutta kymmeneen metriin sekunnissa. Keskustellessaan miehistö unohti tarkkailla koneen korkeutta. He havahtuivat vasta korkeusvaroituksen alkaessa hälyttää. Kone oli kuitenkin jo niin matalalla, että se osui maahan miehistön toimista huolimatta.
Maahansyöksyssä kuolivat kaikki kahdeksan miehistön jäsentä sekä 21 matkustajaa. 24 matkustajaa selvisi – heistä yksi jopa niin hyvässä kunnossa, että hän oli jo ennen pelastajien saapumista kerännyt tavaransa ja jatkanut matkaa linja-autolla kohti Bukarestia.
Mark Raidpere

Mark Raidpere (s. 1975) on virolainen mediataiteilija. Hän on opiskellut valokuvausta ja elokuvataidetta.
Raidpere on pitänyt näyttelyjä eri puolilla Eurooppaa, kuten Ranskassa, Kreikassa ja Britanniassa. Hän edusti Viroa Venetsian biennaalissa 2005. Hänen teoksiaan on Suomessa nähty Ars Fennica -näyttelyissä Amos Andersonin taidemuseossa 2008, ARS 06 -näyttelyssä Kiasmassa ja Ars Baltica. Can You Hear Me -kiertonäyttelyssä vuonna 1999.
Raidperen taiteen teemat ovat siirtyneet alkuaikojen lähipiirin kipeistä aiheista yleisempään, kauempaa katsovaan näkökulmaan, vaikkakin ristiriita runollisen ja käytännöllisen, henkisen ja fyysisen sekä roolin ja todellisuuden välillä on yhä keskeisenä.
Mankala (Iitti)

Mankala on kylä Iitissä, Kymenlaaksossa. Se sijaitsee Iitin länsiosassa lähellä Iitin kunnan ja Lahden kaupungin rajaa. Mankalassa sijaitsee rautatieliikennepaikka ja Mankalan voimalaitos.
Mark Preston (liikemies)

| Mark Preston |
| --- | --- |
 Mark Preston
Henkilötiedot
Syntynyt: 7. marraskuuta 1968 (ikä 55) Geelong, Australia
Kansalaisuus:   Australia
Aiheesta muualla
Kotisivu
Mark Preston (s. 7. marraskuuta 1968) on australialainen liikemies ja moottoriurheiluvaikuttaja. Preston toimii Techeetah Formula E -tallin tallipäällikkönä. Preston on aiemmin työskennellyt Formula 1:ssä Arrowsilla, McLarenilla ja Super Agurilla.
Käännös suomeksi
Edvin Sundquist

Johan Edvin Sundquist (9. syyskuuta 1885 Sulva – 15. maaliskuuta 1962 Vaasa) oli suomalainen toimittaja ja lehdenkustantaja.
Edvin Sundquistin vanhemmat olivat merimies Erik Sundquist ja Anna Ingman. Hän pääsi ylioppilaaksi 1906 ja opiskeli yliopistossa vuoteen 1908 saakka. Sundquist oli vuodesta 1906 Vaasassa ilmestyneen Vasabladet-lehden palveluksessa. Vuonna 1912 hän osti lehden yhdessä liikekumppaninsa kanssa ja  hoiti sitä avoimena yhtiönä vuoteen 1941 jolloin lehtiyhtiöstä muodostettiin osakeyhtiö. Hän oli Vasabladetin päätoimittajana vuodesta 1913 lähtien.
Sundquist toimi jääkäriliikkeessä ja hän oli Vaasan etappipäällikkönä. Venäläiset pidättivät hänet 15. toukokuuta 1916 mutta hän onnistui pakenemaan Ruotsiin oltuaan kuuden viikon ajan vangittuna Vaasan lääninvankilassa. Sundquist oli sitten 1916–1918 työssä Aftonbladet-lehden ulkomaanosastolla Tukholmassa kunnes hän palasi Suomeen talvella 1918.
Sananvapauden ja demokratian puolestapuhujana sekä Lapuan liikkeen vastustajana tunnettu Sundquist tuomittiin kaksi kertaa vankeusrangaistukseen Vasabladet-lehdessä julkaistuista kirjoituksista. Vuonna 1916 hänet tuomittiin majesteettirikoksesta ja vuonna 1939 Adolf Hitlerin 50-vuotispäivän yhteydessä julkaistusta tätä arvostelleesta artikkelista. Vasabladetissa oli 20. huhtikuuta 1939 julkaistu kirjoitus Sagolik karriär, jossa oli kirjoitettu valtakunnanjohtaja Hitleristä tavalla, jota Saksan lähetystö piti valtakunnanjohtajan kunniaa loukkaavana. Artikkelin seurauksena Saksa lähetti Suomelle suullisen nootin Hitlerin kunnian loukkaamisesta ja Sundquist haastettiin oikeuteen. Hän sai alemmassa oikeusasteessa vapauttavan tuomion mutta Vaasan hovioikeus tuomitsi hänet heinäkuussa 1940 10 kuukaudeksi vankeuteen.
Sundquist oli Ruotsalaisen Pohjanmaan nuorisoliiton puheenjohtajana 1910–1916 ja 1921–1924. Hän oli ruotsalaisen kansanpuolueen Vaasan läänin eteläisen vaalipiirin piirihallituksen puheenjohtajana eri vuosina ja oli puolueen lisätyn keskushallituksen jäsenenä vuodesta 1916 alkaen.
Sundquist kuului jatkosodan aikana 1943 Kolmenkymmenenkolmen kirjelmän allekirjoittajiin.
Teoksia

Vasabygdens folkhjälte : jägarlöjtnant Oskar Peltokangas in memoriam. Vasa 1918
Mark Ravenhill

Mark Ravenhill (s. 7. kesäkuuta 1966) on brittiläinen näytelmäkirjailija. Hän opiskeli englantia ja draamaa Bristolin yliopistossa. Hänen ensimmäinen täysimittainen näytelmänsä oli Shopping and Fucking, joka sai kantaesityksensä Lontoossa vuonna 1996.
Ravenhillillä on epilepsia ja hänet todettiin HIV-positiiviseksi vuonna 1990. Hän on avoimesti  homoseksuaali.
Eduardo dos Reis Carvalho

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Eduardo dos Reis Carvalho
Syntymäaika: 19. syyskuuta 1982 (ikä 42)
Syntymäpaikka:  Mirandela, Portugali
Pelipaikka: maalivahti
Pituus: 187 senttimetriä
Paino: 88 kilogrammaa
Seura
Seura:  Chelsea FC
Pelinumero: 37
Junioriseurat
1992–1996:  SC Mirandela
1996–1998:  Vitória SC
1998–2001:  SC Braga
Seurat
| Vuodet | Seura | O | (M) |
| 2001–2005 |  Braga B | 110 | (0) |
| 2005–2010 |  Braga | 60 | (0) |
| 2006–2007 | →  Beira-Mar (laina) | 15 | (0) |
| 2007–2008 | →  Vitória Setúbal (laina) | 30 | (0) |
| 2010–2014 |  Genoa | 37 | (0) |
| 2011–2012 | →  Benfica (laina) | 1 | (0) |
| 2012–2013 | →  Istanbul BBSK (laina) | 33 | (0) |
| 2013–2014 | →  Braga (laina) | 29 | (0) |
| 2014–2016 |  Dinamo Zagreb | 70 | (0) |
| 2016– |  Chelsea | 0 | (0) |
| Yhteensä | Yhteensä | 385 | (0) |
Maajoukkue
| 2008 |  Portugali U21 | 2 | (0) |
| 2009–2016 |  Portugali | 36 | (0) |
 Seurajoukkueuran tilastot kattavat vain kansalliset sarjat, päivitetty 17. maaliskuuta 2018.  Maajoukkueuran tilastot päivitetty 17. maaliskuuta 2018.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 |  |  |
|  Pronssia | Ukraina/Puola 2012 |  |  |
Eduardo dos Reis Carvalho, joka tunnetaan paremmin nimellä Eduardo (s. 19. syyskuuta 1982 Mirandela, Bragançan piiri, Portugali) on portugalilainen jalkapallomaalivahti. Hän edustaa Englannin Valioliigassa pelaavaa Chelseaa.
Ura

Eduardo on Sporting Bragan kasvatti. Eduardo teki ensiesiintymisensä maan pääsarjassa kaudella 2006–2007, kun hän pelasi puolen vuoden lainasopimuksella Beira-Marin riveissä.
Seuraavaksi kaudeksi 2007–2008 hänet lainattiin Vitória Setúbaliin. Hän oli tärkeässä roolissa joukkueen voittaessa Taça da Ligan. Loppuottelu eteni aina rangaistuspotkukilpailuun saakka, jossa Eduardo torjui kolme rangaistuslaukausta.
Kaudeksi 2008–2009 palasi kasvattajaseuraansa, ja pelasi kauden kaikissa pääsarjaotteluissa. Kauden aikana joukkue eteni myös UEFA-Cupissa aina neljännesvälieriin saakka, jossa se tippui ranskalaiselle Paris Saint-Germainille.
7. heinäkuuta 2010 hän teki nelivuotisen sopimuksen italialaisseura Genoan kanssa. Hänestä maksettiin arviolta 4 miljoonan euron siirtokorvaus.
Kesällä 2014 Eduardo siirtyi ilmaisella siirrolla kroatialaiseen suurseuraan Dinamo Zagrebiin.
Ura > Maajoukkue

Eduardo teki ensiesiintymisensä Portugalin maajoukkueessa 11. helmikuuta 2009 ystävyysottelussa Suomea vastaan, pelaten 60 minuuttia. Ottelu päättyi Portugalin 1–0-voittoon.
Ecuardo voitti myös Jalkapallon Euroopan mestaruuskilpailut 2016.
Aiheesta muualla

Eduardon esittely PortuGOAL-sivustolla (Arkistoitu – Internet Archive) (englanniksi)
Portugalin joukkue – Jalkapallon MM-kilpailut 2010
1 Eduardo |
2 Alves |
3 Ferreira |
4 Rolando |
5 Duda |
6 Carvalho |
7 Ronaldo |
8 Mendes |
9 Liédson |
10 Danny |
11 Simão |
12 Beto |
13 Miguel |
14 Veloso |
15 Pepe |
16 Meireles |
17 Amorim |
18 Almeida |
19 Tiago |
20 Deco |
21 Costa |
22 Fernandes |
23 Coentrão |
Valmentaja Queiroz
Portugalin joukkue – Jalkapallon EM-kilpailut 2012
1 Eduardo |
2 Alves |
3 Pepe |
4 Veloso |
5 Coentrão |
6 Custódio |
7 Ronaldo |
8 Moutinho |
9 Almeida |
10 Quaresma |
11 Oliveira |
12 Patrício |
13 Costa |
14 Rolando |
15 Rúben Micael |
16 Meireles |
17 Nani |
18 Varela |
19 Lopes |
20 Viana |
21 Pereira |
22 Beto |
23 Postiga |
Valmentaja Bento
Portugalin joukkue – Jalkapallon MM-kilpailut 2014
1 Eduardo |
2 Alves |
3 Pepe |
4 Veloso |
5 Coentrão |
6 Carvalho |
7 Ronaldo |
8 Moutinho |
9 H. Almeida |
10 Vieirinha |
11 Éder |
12 Patrício |
13 Costa |
14 Neto |
15 Silva |
16 Meireles |
17 Nani |
18 Varela |
19 A. Almeida |
20 Amorim |
21 Pereira |
22 Beto |
23 Postiga |
Valmentaja Bento
Portugalin joukkue – Jalkapallon EM-kilpailut 2016
1 Patrício |
2 Alves |
3 Pepe |
4 Fonte |
5 Guerreiro |
6 R. Carvalho |
7 Ronaldo |
8 Moutinho |
9 Éder |
10 João Mário |
11 Vieirinha |
12 Lopes |
13 Danilo |
14 W. Carvalho |
15 Gomes |
16 Sanches |
17 Nani |
18 R. Silva |
19 Eliseu |
20 Quaresma |
21 Cédric |
22 Eduardo |
23 A. Silva |
Valmentaja Santos
Elsa Skjerven

| Elsa Skjerven |
| --- | --- |
 Sjerven vuonna 1968.
Norjan perhe- ja kuluttajaministeri
 Bortenin hallitus 12. lokakuuta 1965 – 17. maaliskuuta 1971  
Edeltäjä:  Aase Bjerkholt
Seuraaja:  Inger Louise Valle
Henkilötiedot
Koko nimi:  Elsa Rigmor Skjerven
Syntynyt: 11. joulukuuta 1919 Kristiania, Norja
Kuollut: 29. lokakuuta 2005 (85 vuotta)
Ammatti:  opettaja, poliitikko
Tiedot
Puolue:  Kristillinen kansanpuolue
Elsa Rigmor Skjerven (11. joulukuuta 1919 Kristiania – 29. lokakuuta 2005) oli norjalainen opettaja ja kristillisen kansanpuolueen poliitikko. Hän toimi Norjan perhe- ja kuluttajaministerinä 1965–1971.
Aiheesta muualla

Kuvia tai muita tiedostoja aiheesta Elsa Skjerven Wikimedia Commonsissa
Elsa Skjerven Norjan suurkäräjien verkkosivuilla (norjaksi)
Education, Education, Education & War

| Education, Education, Education & War Kaiser Chiefs |
| --- | --- | --- |

Studioalbumin tiedot
 Äänitetty : 2013
 Julkaistu: 31. maaliskuuta 2014
 Tuottaja(t): Ben H. Allen III
 Tyylilaji: alternative rock, indie rock
 Kesto: 45.59
 Levy-yhtiö: B-Unique
Listasijoitukset
  Britannia: 1.
Kaiser Chiefsin muut julkaisut
| The Future Is Medieval 2011 | Education, Education, Education & War 2014 | Stay Together 2016 |
Singlet albumilta Education, Education, Education & War
 ”Bows & Arrows” Julkaistu: 6. tammikuuta 2014  ”Coming Home” Julkaistu: 13. helmikuuta 2014  ”Meanwhile Up in Heaven” Julkaistu: 1. huhtikuuta 2014  ”Ruffians on Parade” Julkaistu: 13. kesäkuuta 2014  ”My Life” Julkaistu: 24. kesäkuuta 2014
Education, Education, Education & War on brittiläisen rockyhtye Kaiser Chiefsin viides studioalbumi, joka julkaistiin maaliskuussa 2014. Albumi ylsi Britannian albumilistalla listaykköseksi. Albumilta julkaistiin singlenä viisi kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Factory Gates | 3.32 |  |  |  |  |  |  |  |
| 2. | Coming Home | 4.51 |  |  |  |  |  |  |  |
| 3. | Misery Company | 5.13 |  |  |  |  |  |  |  |
| 4. | Ruffians on Parade | 3.35 |  |  |  |  |  |  |  |
| 5. | Meanwhile Up in Heaven | 5.12 |  |  |  |  |  |  |  |
| 6. | One More Last Song | 4.05 |  |  |  |  |  |  |  |
| 7. | My Life | 5.08 |  |  |  |  |  |  |  |
| 8. | Bows & Arrows | 3.43 |  |  |  |  |  |  |  |
| 9. | Cannons | 6.02 |  |  |  |  |  |  |  |
| 10. | Roses | 4.38 |  |  |  |  |  |  |  |
|  |  | 45.59 |  |  |  |  |  |  |  |
Kappaleet > Rajoitetun painoksen bonuskappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Song for Stephanie | 4.21 |  |  |  |  |  |  |  |
| 12. | The Nerve | 3.21 |  |  |  |  |  |  |  |
| 13. | Coming Home (Radio Edit) | 4.10 |  |  |  |  |  |  |  |
| 14. | Misery Company (Radio Edit) |  |  |  |  |  |  |  |  |
Kappaleet > Japanin bonuskappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Song for Stephanie | 4.21 |  |  |  |  |  |  |  |
| 12. | Nerve | 3.21 |  |  |  |  |  |  |  |
Arvostelut

Clash Magazine: 5/10
The Guardian:
Rolling Stone:
Dubno (järvi Pihkovan alueella)

| Dubno Дубно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°26′28″N, 28°02′50″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Želtšan valuma-alue
Järveen tulevat joet:  Dudenka
Laskujoki:  Dudenka Želtšaan
Mittaustietoja
Pinnankorkeus:  30 m  mpy. 
Pituus:  0,7 km 
Leveys:  0,5 km 
Pinta-ala:  31,1 ha 
Tilavuus:  0,00059 km³ 
Keskisyvyys:  1,9 m 
Suurin syvyys:  3,3 m 
Valuma-alue:  32,5 km² 
Saaria:  ei saaria 
 fiDubno 
Dubno (ven. Дубно) on järvi Luoteis-Venäjällä Pihkovan alueen Outovan piirissä.
Maantietoa

Järvi on 0,7 kilometriä pitkä, 0,5 kilometriä leveä ja sen pinta-ala on 31 hehtaaria. Se on yksi yli kymmenen järven kokonaisuudesta, joka ympäröi Jammin (ven. Ямм) kirkonkylää. Se sijaitsee Želtšan pohjoispuolella järvien Jamskojen (ven. Ямское) ja Ostrotšenkon (ven. Остроченко) välissä. Partizanskajan (ven. Партизанская) kylän asutus ulottuu jo järven rantaan asti Ostrotšenkon puolelta. Asutuksen ja vesirajan väliin jää kuitenkin suoalue, joka on leveä kaikilla muilla rannoilla paitsi kaakkoisrannoilla, sillä siellä kasvaa metsä. Järven keskisyvyys on 1,9 metriä ja syvänteessä on 3,3 metriä syvää.
Luontoarvoja

Järvessä elää ainakin hauki, särki, ahven, lahna, ruutana, kiiski, salakka, suutari, pasuri, sorva, made, säyne, törö, mutakala, rantanuoliainen ja allikkosalakka. Rapua ei ole tavattu vuoden 1969 jälkeen. Järvessä on mutapohja, mutta sen rannat ovat hiekkarantoja, jossa hiekan päälle on laskeutunut mutaa. Metsäalueen rantaan on kaatunut puiden runkoja ja suomaan rannoilla kasvaa hetteikköä ja vesikasvillisuutta. Järvellä saattaa kellua irronneita turvelauttoja.
Vesistösuhteita

Dubno sijaitsee Želtšan valuma-alueella ja sen laskujoki Dubenka on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen.
Järven valuma-alueen koko on 32,5 neliökilometriä (km² ), mikä johtuu Dudenkan 22 kilometrin pituudesta. Vähän ylempänä sijaitsee Vzgljadovon järvi, jonka valuma-alue on 27,3 km², mutta se sijaitsee Dubenkan suurimmassa sivuhaarassa, joka kiertää suuren Ljadinskij Mohin (ven. Лядинский Мох) suon vastakkaisella puolella. Dudenka tuo mukanaan paljon kiintoainetta, joka on muodostanut Dubnoon suuren suiston. Dubenka virtaa järven läpi ja yhtyy 900 metrin jälkeen Želtšaan pienen Jamokin (ven. Ямок) kulmakunnan reunalla.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Drottningholmin linna

Drottningholmin linna vuonna 2007.
Drottningholmin linna puiston puolelta
Drottningholmin linna (ruots. Drottningholms slott) on Ruotsin kuningasperheen yksityisasunto. Se sijaitsee Ekerön kunnan Drottningholmissa, Lovönin saarella, ja on yksi Ruotsin kuninkaallisista linnoista. Linnasta on matkaa 15 kilometriä Tukholman keskustaan.